Propune reînvierea revistei "Lumina", în anul 1876, și astfel, în anul 1877, la 30 ianuarie/11 februarie, apare revista "Biserica și Școala", care a apărut neîntrerupt până în anul 1948. Noua publicație a apărut sub îndrumarea lui Vasile Mangra, iar încă de la primul număr s-a impus prin susținerea războiului de independență, cât și prin tendidnța de a face cunoscute realitățile din România. La trei ani după apariția revistei "Biserica și Școala", la propunerea lui Ioan Mețianu, apare primul număr al "Calendarului diecezan" care, de asemenea, a supraviețuit până în anul 1948.